04/11/2022 | Administración LocalMunicipal
A Coruña
Área Economía, Facenda e Réxime Interior
Anuncio da Concellería de Deportes polo que se publica a resolución definitiva da valoración para a asignación de usos das instalación deportivas municipais para actividades deportivas de adestramento durante a temporada 2022-2023

O Concello da Coruña, conforme ao disposto no art.25.2. l) da Lei reguladora das bases de réxime local vixente (LRBRL) así como o art.8 da Lei 3/2012, do 2 de abril, do Deporte de Galicia, ten entre outras competencias a da promoción e fomento da práctica do deporte, contribuíndo á mellora da condición física en xeral, e á integración social a través do deporte. En particular correspóndelle ao Concello, para os efectos que aquí interesan, como prestación de servicio obrigatorio (art.26.1. c da LRBRL): a xestión das instalacións deportivas municipais (art.8.2 LDG). E en liña co anterior, tamén lle corresponde adoptar medidas que acheguen as actividades físico deportivas a toda a veciñanza, especialmente cando se canaliza a través do tecido asociativo; xa que se logra unha maior optimización do uso das instalacións. O Concello da Coruña, a través da Concellería de Deportes, impulsou unha convocatoria pública que permite unha distribución dos usos das instalacións deportivas municipais xestionadas polo Concello baseándose en criterios de publicidade, transparencia e reparto xusto entre todas as entidades demandantes. A convocatoria foi aprobada pola concelleira delegada de Deportes o día 15.06.2022 Todo o procedemento foise publicando na páxina web municipal para coñecemento xeral. As horas de uso que se reparten distribúense en función das solicitudes presentadas polas entidades interesadas en participar na dita convocatoria, logo de reservar horas de uso para o propio Concello da Coruña. As horas de uso repartidas son exclusivamente para adestramentos. Estes usos están destinados á realización de actividade deportiva (adestramento orientado á competición). As necesidades derivadas das competicións que deban realizarse nas instalacións deportivas dependentes do Concello da Coruña deben solicitarse a través do Rexistro Xeral achegando o calendario das competicións. A base 9.3 da convocatoria establece que, unha vez pechado o prazo e recibidas todas as solicitudes, realizarase unha valoración das mesmas, a comparativa entre os diferentes tipos e formularase unha proposta de resolución provisional coa asignación de horas de uso. Para isto reuniuse Mesa de Avaliación o día 26 de setembro de 2022, a concelleira delegada de Deportes resolveu provisionalmente a concesión das horas de uso. O día 6 de outubro de 2022 foi publicado no BOP a distribución provisional podendo as entidades solicitantes presentar contra esta, alegacións no prazo de 10 días hábiles que se contaron a partir do día seguinte ao de publicación da resolución, rematando este prazo o día 24.10.2022. O día 26.10.2022 e unha vez pechado o prazo e logo de estudar todas as alegacións pola Mesa de Avaliación levantouse a acta da reunión. A competencia para ditar a resolución de reparto de usos correspóndelle á alcaldesa da cidade da Coruña, a cal lle foi delegada á concelleira de Deportes en virtude do decreto 3846/2019 do día 26.06.2019 (BOP num.124 do 03.07.2019). Logo de ver os antecedentes mencionados, PROPONSE: Primeiro.- Resolver sobre as alegacións presentadas polas entidades contra a resolución provisional da convocatoria de usos das instalacións deportivas municipais para a tempada 2022/2023, no seguinte sentido e polos motivos indicados: Segundo.- Corrixir os erros detectados polo Servizo Municipal de Deportes na resolución provisional. Terceiro.- Elevar a definitiva a resolución provisional, unha vez revisadas as alegacións formuladas e corrixidos os erros, e aprobar o Anexo que se achega coa dita resolución e que forma parte dela que se corresponde coa distribución definitiva dos usos das instalacións deportivas municipais para a tempada 2022/2023. O outorgamento de outras horas de uso nas instalacións deportivas municipais á marxe da presente convocatoria, realizarase de acordo co previsto nas bases reguladoras da convocatoria. As novas solicitudes faranse de acordo co establecido nas ditas bases. Cuarto.- Condicionar a utilización do uso das instalacións deportivas ás bases da convocatoria. As entidades que teñen outorgado horas de uso nas instalacións deportivas municipais deberán cumprir co previsto na convocatoria reguladora dos usos, na normativa de uso das IDM e a normativa sanitaria que se poida ditar. E se é o caso na Ordenanza Fiscal número 15. Deberán respectar as horas de uso establecidas restando 5 minutos da hora de saída para non coincidir cos equipos entrantes. En todo caso, quedará totalmente prohibido que un equipo entre nunha instalación deportiva se o equipo saínte aínda non abandonou a zona de adestramento. Estará prohibida a infrautilización das horas de uso das instalacións deportivas municipais, como así se establece na convocatoria. Quinto.- Ordenar a publicación da resolución definitiva no BOP, no taboleiro de edictos do Concello da Coruña para coñecemento xeral, así como na páxina en liña de Deportes e nos taboleiros de anuncios do Servizo de Deportes (Palacio dos Deportes de Riazor, Cidade Deportiva da Torre e Polideportivo do Barrio das Flores). Dar comunicación da dita resolución ao 010. A Coruña, 28 de outubro de 2022 O Director de Economía, Facenda e Réxime Interior Manuel Ángel Jove Losada ANEXO